CELEX: 32019R0891
Language: et
Date: 2019-05-28 00:00:00
Title: Komisjoni määrus (EL) 2019/891, 28. mai 2019, millega muudetakse Euroopa Parlamendi ja nõukogu määruse (EÜ) nr 1333/2008 I ja II lisa seoses funktsionaalrühmaga „stabilisaatorid“ ning raud(II)laktaadi (E 585) kasutamisega hariliku lambaseeniku (Albatrellus ovinus) pinnal toidu koostisosana Rootsi maksapasteetides (EMPs kohaldatav tekst)

29.5.2019   
               
               
                  ET
               
               
                  Euroopa Liidu Teataja
               
               
                  L 142/54
               
            
         KOMISJONI MÄÄRUS (EL) 2019/891,
         28. mai 2019,
         millega muudetakse Euroopa Parlamendi ja nõukogu määruse (EÜ) nr 1333/2008 I ja II lisa seoses funktsionaalrühmaga „stabilisaatorid“ ning raud(II)laktaadi (E 585) kasutamisega hariliku lambaseeniku (Albatrellus ovinus) pinnal toidu koostisosana Rootsi maksapasteetides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 9 lõiget 2 ja artikli 10 lõiget 3,
         ning arvestades järgmist:
         
                     (1)
                  
                  
                     Määruses (EÜ) nr 1333/2008 on sätestatud eeskirjad toidu lisaainete ja nende funktsionaalrühmade kohta ning liidu loetelu toidu lisaainetest.
                  
               
                     (2)
                  
                  
                     Määruse (EÜ) nr 1333/2008 I lisas on esitatud toidus ja toidu lisaainetes ning toiduensüümides kasutatavate toidu lisaainete funktsionaalrühmad.
                  
               
                     (3)
                  
                  
                     Teaduse ja tehnoloogia areng on võimaldanud paremini mõista toidu lisaaine raud(II)laktaadi (E 585) tehnoloogilist funktsiooni. Kui raud(II)laktaadiga töödeldakse harilikku lambaseenikut (Albatrellus ovinus), ei mõjuta ega võimenda asjaomane lisaaine sellisena hariliku lambaseeniku olemasolevat värvust. Asjaomane lisaaine muudab hariliku lambaseenikut värvust (valgest tumedaks), reageerides teatavate seene koekomponentidega, näiteks polüfenoolidega. Määruse (EÜ) nr 1333/2008 I lisas loetletud funktsionaalrühma „stabilisaatorid“ ega ühegi muu funktsionaalrühma kirjeldus seda raud(II)laktaadi omadust ei hõlma. Seepärast tuleks muuta funktsionaalrühma „stabilisaatorid“ kirjeldust, jättes sellest välja sõna „olemasolev“, nii et oleks hõlmatud raud(II)laktaadi (E 585) tehnoloogiline funktsioon hariliku lambaseeniku töötlemise korral.
                  
               
                     (4)
                  
                  
                     Määruse (EÜ) nr 1333/2008 II lisas on sätestatud liidu loetelu toidus kasutada lubatud lisaainete kohta ja kõnealuste lisaainete kasutamise tingimused.
                  
               
                     (5)
                  
                  
                     Toidu lisaaineid käsitlevat liidu loetelu võib komisjoni algatusel või pärast taotluse esitamist ajakohastada Euroopa Parlamendi ja nõukogu määruses (EÜ) nr 1331/2008 (2) osutatud ühtse menetluse kohaselt.
                  
               
                     (6)
                  
                  
                     Taotlus lubada kasutada raud(II)laktaati (E 585) Rootsi maksapasteetides toidu koostisosana kasutatava hariliku lambaseeniku töötlemiseks esitati 25. oktoobril 2016 ning tehti vastavalt määruse (EÜ) nr 1331/2008 artiklile 4 liikmesriikidele kättesaadavaks.
                  
               
                     (7)
                  
                  
                     Teatavad Rootsi maksapasteedid („leverpastej“) sisaldavad tavapäraselt toidu koostisosana harilikku lambaseenikut. On olemas tehnoloogiline vajadus kasutada raud(II)laktaati (E 585) loomulikku valget värvi hariliku lambaseeniku töötlemiseks enne maksapasteedile lisamist, et saada soovitud tume värvus.
                  
               
                     (8)
                  
                  
                     Toidu teaduskomitee on hinnanud raud(II)laktaadi (E 585) kasutusohutuse oliivide puhul vastuvõetavaks (3). Rootsi maksapasteedid sisaldavad seeni ligikaudu üksnes 0,5 %. Seepärast oleks Rootsi maksapasteetides toidu koostisosana kasutatavale harilikule lambaseenikule lisatud raud(II)laktaadist tulenev täiendav kokkupuude tähtsusetu.
                  
               
                     (9)
                  
                  
                     Vastavalt määruse (EÜ) nr 1331/2008 artikli 3 lõikele 2 peab komisjon määruse (EÜ) nr 1333/2008 II lisas sätestatud toidu lisaainete Euroopa Liidu loetelu ajakohastamiseks küsima Euroopa Toiduohutusameti (edaspidi „toiduohutusamet“) arvamust, välja arvatud juhul, kui kõnealune ajakohastamine ei mõjuta inimeste tervist.
                  
               
                     (10)
                  
                  
                     Kuna raud(II)laktaadi (E 585) kasutamise lubamine Rootsi maksapasteetides toidu koostisosana kasutatava hariliku lambaseeniku töötlemiseks kujutab endast loetelu sellist ajakohastamist, mis ei mõjuta inimeste tervist, puudub vajadus küsida toiduohutusameti arvamust.
                  
               
                     (11)
                  
                  
                     Seepärast on asjakohane lubada kasutada raud(II)laktaati (E 585) stabilisaatorina Rootsi maksapasteetides toidu koostisosana kasutatava hariliku lambaseeniku puhul.
                  
               
                     (12)
                  
                  
                     Seepärast tuleks määruse (EÜ) nr 1333/2008 I ja II lisa vastavalt muuta.
                  
               
                     (13)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1333/2008 I ja II lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 28. mai 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 354, 31.12.2008, lk 16.
         
            (2)  Euroopa Parlamendi ja nõukogu 16. detsembri 2008. aasta määrus (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus (ELT L 354, 31.12.2008, lk 1).
         
            (3)  Toidu teaduskomitee aruanne, 25. seeria, 1990.
      
      
         
            LISA
            Määrust (EÜ) nr 1333/2008 muudetakse järgmiselt.
            
                        1)
                     
                     
                        I lisas asendatakse kanne 24 „stabilisaatorid“ järgmise tekstiga:
                        „24.   „stabilisaatorid“– ained, mis võimaldavad säilitada toidu füüsikalis-keemilist olekut; stabilisaatorite hulka kuuluvad ained, mis võimaldavad säilitada kahe või enama segunematu aine ühtlast dispergeerumist toidus ning toidu värvust stabiliseerivad, säilitavad või tugevdavad ained, samuti ained, mis suurendavad toidu sidumisvõimet, k.a valkudevaheliste võrkstruktuuride teket, mis võimaldab siduda toidu osi taastatud toiduks;“.
                     
                  
                        2)
                     
                     
                        II lisa E osa muudetakse järgmiselt.
                        
                                    a)
                                 
                                 
                                    Toidugrupis 04.2.2 „Marjad, puuviljad ja köögiviljad äädikas, õlis või soolvees“, asendatakse raud(II)laktaati (E 585) käsitlev kanne järgmisega:
                                    
                                                 
                                             
                                             
                                                „E 585
                                             
                                             
                                                Raud(II)laktaat
                                             
                                             
                                                150
                                             
                                             
                                                (56)
                                             
                                             
                                                Ainult Rootsi maksapasteetides toidu koostisosana kasutatav harilik lambaseenik (Albatrellus ovinus) ja tumedaks oksüdeerunud oliivid“
                                             
                                          
                              
                                    b)
                                 
                                 
                                    Toidugrupis 04.2.3 „Konserveeritud marjad, puu- ja köögiviljad“, asendatakse raud(II)laktaati (E 585) käsitlev kanne järgmisega:
                                    
                                                 
                                             
                                             
                                                „E 585
                                             
                                             
                                                Raud(II)laktaat
                                             
                                             
                                                150
                                             
                                             
                                                (56)
                                             
                                             
                                                Ainult Rootsi maksapasteetides toidu koostisosana kasutatav harilik lambaseenik (Albatrellus ovinus) ja tumedaks oksüdeerunud oliivid“